Neuvoston direktiivi 80/502/ETY, annettu 6 päivänä toukokuuta 1980, haitallisten aineiden ja tuotteiden suurimmista sallituista pitoisuuksista rehuissa annetun direktiivin 74/63/ETY muuttamisesta



Virallinen lehti nro L 124 , 20/05/1980 s. 0017 - 0018

Kreikank. erityispainos: Luku 03 Nide 28 s. 0164

Espanjank. erityispainos: Luku 03 Nide 18 s. 0012

Portugalink. erityispainos: Luku 03 Nide 18 s. 0012

Suomenk. erityispainos Alue 3 Nide 12 s. 0028

Ruotsink. erityispainos Alue 3 Nide 12 s. 0028



NEUVOSTON DIREKTIIVI, annettu 6 päivänä toukokuuta 1980, haitallisten aineiden ja tuotteiden suurimmista sallituista pitoisuuksista rehuissa annetun direktiivin 74/63/ETY muuttamisesta (80/502/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 43 ja 100 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että haitallisten aineiden ja tuotteiden suurimmista sallituista pitoisuuksista rehuissa 17 päivänä joulukuuta 1973 annetun neuvoston direktiivin 74/63/ETY(), sellaisena kuin se on viimeksi muutettuna direktiivillä 76/934/ETY(), täytäntöönpanon vuoksi on tarpeen täydentää tässä direktiivissä tarkoitettujen teknisten käsitteiden määritelmiä, olisi täsmennettävä, että direktiivillä ei rajoiteta rehuissa olevista mikro-organismeista mahdollisesti annettavien säännösten soveltamista, ja on perusteltua suoda jäsenvaltioille mahdollisuus poiketa sallituista enimmäispitoisuuksista, jos rehu tuotetaan ja käytetään samalla maatilalla, edellyttäen, ettei tästä aiheudu terveydellistä haittaa eläimille tai ihmisille, ON ANTANUT TÄMÄN DIREKTIIVIN: 1 artikla Muutetaan direktiiviä 74/63/ETY seuraavasti: 1. Lisätään 1 artiklan 2 kohtaan seuraava alakohta; "d) rehuissa olevista mikro-organismeista." 2. Korvataan saksankielisessä toisinnossa 2 artiklan b alakohdan sanat "ohne Be- und Verarbeitung" sanoilla "im jeweils gegebenen Zustand" 3. Lisätään 2 artiklaan seuraavat alakohdat: "f) 'Eläimillä' niihin eläinlajeihin kuuluvia eläimiä, joita yleisesti pidetään, ruokitaan ja käytetään hyödyksi; g) 'Lemmikkieläimillä' niihin eläinlajeihin kuuluvia eläimiä, turkiseläimiä lukuun ottamatta, joita yleisesti pidetään ja ruokitaan, mutta ei käytetä hyödyksi; h) 'Rehuseoksilla' eläinten ruokintaan tarkoitettuja täysrehuja tai tiivisteitä, jotka sisältävät orgaanisia tai epäorgaanisia aineita seoksena, riippumatta siitä sisältävätkö ne lisäaineita." 4. Lisätään 3 artiklaan seuraava kohta: "3. Jäsenvaltiot voivat sallia, että suurimmat sallitut pitoisuudet rehuissa voidaan ylittää, jos rehu tuotetaan ja käytetään sellaisenaan samalla tilalla ja jos se on perusteltua erityisten olosuhteiden vuoksi. Kyseisen jäsenvaltion on varmistettava, ettei tästä aiheudu terveydellistä haittaa eläimille tai ihmisille." 2 artikla Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 1 päivänä heinäkuuta 1981 ja niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 6 päivänä toukokuuta 1980. Neuvoston puolesta Puheenjohtaja G. MARCORA () EYVL N:o C 197, 18.8.1977, s. 3 () EYVL N:o C 63, 13.3.1978, s. 53 () EYVL N:o C 84, 8.4.1978, s. 4 () EYVL N:o L 38, 11.2.1974, s. 31 () EYVL N:o L 364, 31.12.1976, s. 4